

**list Osnovne škole fra Didaka Buntića, Čitluk**

**svibanj, 2015. god.**

**ISKRE – LIST UČENIKA OŠ FRA DIDAKA BUNTIĆA ČITLUK**

Dragi čitatelji,

mi smo učenici Osnovne škole fra Didaka Buntića Čitluk. U uvodnom dijelu bi smo se željeli zahvaliti svima koji su sudjelovali u realizaciji našeg lista. Bliži se i kraj školske godine, a novo izdanje našeg školskog lista (Iskri) je pred vama. Nadamo se da nismo iznevjerili trud svojih učitelja te da smo svojim učenjem, radom u sekcijama i primjerenim vladanjem opravdali svoj uspjeh.

Došlo nam je proljeće i sa sobom donijelo nove radosti, ali i brige da postignemo što bolji uspjeh. Veselo proljeće je unijelo radost u naš školski list i u našu školu. U ovom broju možete pronaći sve što se dogodilo u našoj školi, u nadi da ćete radovima naših učenika biti sretni i zadovoljni. Na vama je da otkrijete najzanimljivije sadržaje te da ih ponesete u svojim mislima. Svako novo proljeće donese novi život, a i mi smo dio tog života.

*SRETAN VAM DAN ŠKOLE!!*

 *Vaši urednici!*

ISKRE **,** List Osnovne škole fra Didaka Buntića Čitluk

Kralja Tomislava 94. 88 260 Čitluk

Uređivački odbor:

Ravnatelj: Marin Kapular, prof.

Zamjenica ravnatelja: Ivanka Primorac, prof.

Pedagoginja: Marija Petrović, mr. pedagogije

Voditelji sekcija: učitelji hrvatskog jezika i razredbene nastave

Tajnik: Ivan Sušac, dipl. iur.

U ponedjeljak, 9. lipnja 2014. godine svečano je proslavljen Dan škole. Proslava je započela svetom misom zahvalnicom na kojoj je nazočio velik broj učenika, učitelja i djelatnika.

U 8:30 sati počele su sportske aktivnosti, natjecanja u nogometu, košarci i odbojci.

U 11:00 sati počeo je program svečane priredbe u atriju škole koji je bio prepun slavljenika, učenika i djelatnika škole kao i uzvanika, gostiju iz općine Čitluk, predstavnika crkve, ostalih škola iz Brotnja te predstavnici Ministarstva prosvjete, znanosti, kulture i športa.

U kratkom prigodnom programu istaknute su osobitosti ove školske godine koja se polako bliži svome kraju.

Povodom 30. godišnjice prosvjetiteljskog rada nastavnik tjelesne i zdravstvene kulture Miroslav Ćavar dobio je simboličan dar koji mu je, u ime škole, uručila predsjednica Školskog odbora Matija Macan.

Kraj programa obilježen je željom za što boljim uspjehom na kraju školske godine, a druženje je nastavljeno na prigodnom domjenku.

Pokrovitelji manifestacije su: Općina Čitluk, Vinarija Čitluk, foto studio Đani i restoran Cibona.

Zahvaljujemo se svima koji su pomogli u organiziranju proslave Dana škole.

Svi mi imamo budućnost. No, što učiniti da je obogatimo, uljepšamo i samim time olakšamo svoj život? Uvijek polazim od sebe i svojih vršnjaka kada govorim o budućnosti. Mi smo započeli život. Malo po malo, osamostaljujemo se. Svoju budućnost gradimo u školi, tj. stjecanjem znanja, kulture i dobivanjem što boljih ocjena. U školi se uz pomoć nastavnika, obogaćujemo i gradimo budućnost, korak po korak. Ali, trebamo imati cilj, trebamo imati snove. Ako nemamo cilj, današnji svijet bi nas mogao odvesti drugdje, negdje gdje se uništavamo i nismo ono, što bismo trebali biti. Takva skretanja s puta, danas se najviše događaju mladima, koji su jako nesigurni i boje se za budućnost. Ja želim imati cilj! Želim imati snove! Želim se truditi i davati sve od sebe! Želim sebi stvoriti lijepu i zavidnu budućnost. Danas, diljem svijeta ljudi gladuju. Kod nas, ljudi ne mogu naći posao i ne mogu uzdržavati obitelj. A što ima gore od toga kada svome djetetu ne možeš dati kruha. Moji vršnjaci i ja u razdoblju smo kada smo jako nesigurni, emotivni ili pak mislimo da smo najpametniji. Neki od nas ne shvaćaju da život nikoga ne mazi. Zbog toga se moramo, izboriti za svoje mjesto u lijepoj, suncem obasjanoj budućnosti. Oni koji nemaju motiv i cilj neće ići pravim putem. Svatko će ih moći odvratiti. Ako nekada budem imala obitelj, želim svojoj djeci biti uzor koji će ih bodriti i podizati onda kada budu padali. Želim da se svi probude i da shvate da je život težak i nepredvidiv te da grade budućnost, ako žele imati bar neke konce svoga života u rukama.

***Dragana Buntić, VIII. d***

U ponedjeljak, 22. rujna,u sklopu akcije „Počela je školska godina”, u reguliranju prometa sudjelovali su učenici VI. razreda naše škole. Učenici su u suradnji s pripadnicima policijske postaje Čitluk, ispred škole zaustavljali vozače i dijelili prigodne letke, u cilju povećanog opreza u prometu.

Nadamo se da će ova akcija uroditi plodom, te će vozači biti oprezni, a posebno kada se nalaze u blizini škole.

Pužem svojom stazom, ne osjećam ništa. Nisam tužna, ne znam što je zlo, nemam problema, ne razumijem život. Počinjem koračati sitnim i sigurnim koracima, smijem se. Sve je tako jednostavno od „a do ž”, od 1 do 10. Razumijem sve. Hodam pomalo većim i nesigurnim koracima, no osjećam se dobro. Tu su mama, tata, brat, baka. Problema nema. Ali ipak se pitam, je li svijet uistinu savršen kao što izgleda ili je to samo lažna slika?

U snovima možeš sve što poželiš. Skakutati po Marsu pa se uspeti do Venere i skočiti sve do zvijezda i s njima činiti svijet još ljepšim. Ali ne, to nije stvarnost, to je samo mašta, moj savršeni svijet. U ovom svijetu mnogo toga nedostaje. Toliko je pohlepe, nepravde, diskriminacije, gladi i siromaštva. Ljudi teže samo za materijalnim vrijednostima dok one puno važnije zapostavljaju. Mislimo da je nama teško, a niti ne razmišljamo kako je negdje u svijetu, nekim ljudima je mnogo gore i lošije nego nama. Zapravo, nama je lijepo – sjedimo u klupama i slušamo nastavnike i još imamo odmor od toga. Nikad nismo dovoljno pomislili o djeci naše dobi u Africi koja po cijele dane rade kako bi njihove obitelji preživjele. Njima je najveći san otići u školu. Neki od njih možda nikad nisu niti čuli za škole ili ne znaju što je to, ali ipak su sretni, osmijesi su im uvijek na licu, ne žale se, iako nemaju ništa, a rade za malo novca ili hrane. Mi imamo sve, a opet smo tako nezadovoljni. Mislimo da je u školama grozno, a je li doista tako? Da nema škole bili bismo nepismeni. Umjesto da pomažemo toj djeci, mi kupujemo skupa auta i odjeću jer mislimo da nas to čini boljima, a nismo svjesni da nas to čini gorima. Da ja mogu napraviti svijet po svom ukusu izgledao bi ovako:

Svi ljudi bi imali hrane, ali nitko previše niti premalo, svi bi imali novca, ali onoliko da se njima ne razbacuju, svi bi imali dom, ne bi bilo ratova, mržnje, tuče, gladi i diskriminacije… Svi bi bili dobri jedni prema drugima. Svi bi bili sretni, zdravi, veseli i zadovoljni. Svuda bi raslo cvijeće, svi bi imali obitelj. Znali bi plesati i pjevati. Svi bi bili jednako vrijedni bez obzira na vjersku i nacionalnu pripadnost. U ovom svijetu vidim pravdu, poštivanje svih rasa, vjera, domovina i imovine. Takvi snovi me čine boljom i sretnijom osobom. Želim posjetiti razvijene zemlje svijeta i postići nešto u životu, biti misionarka i pomoći djeci u Africi, činiti dobro i boriti se za pravdu, upoznati mnogo dobrih i veselih ljudi, zajedno s ribama preplivati sva mora i dokazati da u svoje snove treba vjerovati te da se uz malo dobre volje sve može postići. U današnjem svijetu mnogo toga nedostaje, pogotovo ljudskosti. Ne možemo više živjeti u ovakvom svijetu gdje jedni druge omalovažavaju, gdje se neki ljudi vesele tuđoj nesreći, gdje svi ne znaju što znači sloboda, gdje su svi zaokupljeni materijalnim stvarima, gdje je sve više zla i gdje ratovi nevine duše odnose. Polagano i neprimjetno ljudski osjećaji se mijenjaju, polako nas starost stigne i tek tada razmišljamo o svemu onome što je prošlo. Tada imamo samo uspomene i žaljenje za nečim što smo mogli uraditi, a nismo i zato trebamo krenuti s riječi na djelo, ako ne zbog nas, onda zbog generacija koje dolaze jer, kako kažu „Jedan čovjek probije led, a ljubav probije čitav svijet”. Možda ne samo ja, nego i cijela moja generacija na svijet gleda još neozbiljno i djetinjasto.

Možda su naše težnje i ideali nedorečeni, možda su neki od nas zalutali, većina nas ne zna što biti. Želimo samo, kao i ostali tinejdžeri, živjeti u normalnom svijetu koji ima svijetlu budućnost. To je naš ideal. Koračamo sigurnim koracima u budućnost i želimo samo jedno: da svijet postane boljim mjestom za život, jer to je ono što će nas učiniti sretnima i zadovoljnima!

***Ivona Bulić, VIII. a***

Dolaskom jeseni priroda je puna ljepota. Zelene grane oblače šareni ogrtač. Zeleno tlo sada je šareno i puno lišća i boja. Prolazeći šumom, ne možeš ne zamijetiti šuškavo lišće koje proizvodi zvuk uspavanke. Dosada razigrane životinje, sada su usnule. Priroda spava, ponekad se samo čuje zvuk padanja lišća. Sve je mirno. Zima je. Šuma je hladna i pusta. Sve spava. Samo poneka životinja protrči u nadi za pronalazak doma. Šuma je tamna, ni jedne zrake sunca nema. Cvijeće je smrznuto, izgleda kao da spava. No ipak jedna zraka sunca se probila i učinila prirodu živom. Došlo je proljeće. Priroda se budi, dosada gole i suhe grane ogrnule su zeleni plašt. Tamne i promrzle livade ponovo su zelene. Prestrašene životinje sada radosno trčkaraju. Usnule biljke sada se bude i radosno navješćuju proljeće. Ljeto je. Radosna djeca razigrano cvrkuću i vesele se završetku nastave. Svi su veseli i uživaju u prekrasnim čarima prirode. Ptičice koje su se borile za život, sada radosno pjevaju i slave život. No priroda ne miruje. Ona se priprema za jesen. I tako svake godine sve se vrti u krug. Radosna priroda utone u san, jedan veliki krug koji nas održava na životu.

***Bernarda Buntić, VIII. a***

****

naslikali Ernesto Markota i učenici likovne sekcije škole

Lijepa zemljo, u jesenski čas, Lijepa zemljo, u jesenji dan,

tvoj šum grana, prelijep je glas. mračan sjaj, bacaš u san.

Ta šuma poslije kiše, Bokor ruža nosim u ruci,

šarenilo boja po sebi riše. zavodljive jeseni oduševljavaju me zvuci.

Navečer mračan sjaj, Šumskom stazom hodim tako,

dok lišće s grana pada lako. obiđe cijeli kraj.

Sve je rujno, blistavo i narisano, Staza puna, mrlja žutih,

cijelo je polje suncem obasjano. iskrena, to ni ne sluti.

Jesen šumskom stazom hoda, Lijepa zemljo, u jesenjoj noći,

niz potok teče bistra voda. radujem se što ću s tobom zimi poći.

Žute sjenke, pune sjaja,

zaplovile preko cijelog kraja. ***Filip Prusina, VIII. d***

Sunce šalje zrake žute,

što isprepliću šumske pute.

Zlatno-žuti, zeleni i listovi crveni,

čine najljepšom zemlju u jeseni.

 ***Iva Miličević, VIII. b***

Moj grad zove se Čitluk. Malen je, ali lijep. Obiluje mnogim prirodnim ljepotama. U njemu žive vrijedni, marljivi i dobri ljudi. Čitluk je jedno prelijepo mjesto, koje prekrivaju veliki vinogradi, mnogi stećci, parkovi, livade te mnoge prirodne ljepote. Glavno središte Čitluka je Broćanski trg, koji je centar okupljanja ljudi. Čitluk ima mnoge kulturne ustanove, koje nose sa sobom povijest te mnoge priče. U samom parku Čitluka nalazi se Spomen za branitelje koji su dali svoj život za domovinu. Iako je Čitlučana malo, jako su složen i velikodušan narod, što mogu potvrditi razne akcije i mnoge udruge koje su osnovane za osobe s posebnim potrebama. Čitlučani su poznati po čuvanju starina, običaja i tradicije, što mogu potvrditi razne manifestacije, mnogi plesovi, narodne nošnje… Iako je malen, mislim da nijedan Čitlučanin ne bi mijenjao svoj kraj, jer ovakvu ljepotu, mir i dobre ljude ne možete naći nigdje.

***Ivona Bulić, VIII. a***

Dani kruha i plodova zemlje se svake godine obilježavaju na lijep način, u 10. mjesecu, tj. u jesen, kada sve dozrijeva. Taj dan u školu svi donose plodove i peciva u korpicama, koja su kod kuće pripremili. U holu škole na lijepo ukrašenom stolu, svatko izloži nešto posebno što je napravio i to se može razgledati. Taj dan ostane zapamćen svake godine jer je škola ukrašena raznim bojama, pecivima i plodovima zemlje.

***Lea Juričić, VIII. a***

Jabuka, kruška, mandarina,

košarica puna voća fina.

Peciva u košarama, oblika raznih,

nema korpica ni kutijica praznih.

Pletenice, kiflice, pereci

koji se dan tada slavi, reci?

Naravno, to je dan zahvalnosti za kruh,

u kućama i školi osjeti se krušni duh.

Sadile su se voćke, onda se brale,

jele se i drugima dale.

Sijale su se žitarice, nosile su se u mlin,

izađe brašno, doda se kvasac i eto kruh fin.

***Brigita Mandarić, VII. a***

Mjesec hrvatske knjige obilježava se od 15. listopada do 15. Studenoga. I ove godine naša školska knjižnica aktivno se uključila pa su učenici svojim literarnim i likovnim radovima pokazali raskoš svojih talenata.

Ja jako volim čitati zanimljive knjige. Kao mala, jako sam voljela čitati knjige u kojima je bilo sličica, a danas jedna od mojih omiljenih knjiga je Divlji konj. Ta knjiga govori o životinjama i prikazuje nam njihov unutarnji svijet, u prenesenom značenju govori o ljudima i njihovim odnosima. Tema ove zanimljive knjige je život divljeg konja. Priču nam pripovijeda divlji konj čije doživljaje pratimo od rane mladosti pa do smrti. Radnja se većinom odvija na nekom pašnjaku. Priča obiluje poslovičnim rečenicama :

„Ne idi nikada dva puta po istom tragu!”

„Ono što je konju najslađe,najviše mu škodi!”

„Borba nije sama sebi svrhom, ona je samo put da se ostvare postavljeni ciljevi!”

Ovaj prekrasni roman napisao je poznati pisac Božidar Prosenjak. Ovaj roman je u meni ostavio važne pouke za život, npr. „Ne treba uvijek biti nepovjerljiv”.

Uvijek će me podsjećati na moje djetinjstvo.

***Iva Milićević, VIII. b***

Šetala sam ulicom i upitali su me što je sreća? Nisam znala odgovoriti. Ni u najvećoj svjetskoj enciklopediji nisam uspjela pronaći definiciju sreće. Dođoh doma i upitaše me : „Što je sreća?” Jednostavno sam pokazala na svoju obitelj. Otišla sam do parka s prijateljima i upitaše me: „Što je sreća?” Jednostavno sam pokazala na svoje prijatelje. Razmislila sam o pitanju i zaključila da sreću ne možemo objasniti, nego je pokazati. Sreća je u malim stvarima, dovoljan je osmijeh da nas učini sretnima. Sreća je u bezuvjetnoj ljubavi prijateljstvu. Zdravlje je najveća sreća. Svatko je kovač svoje sreće. Sretni smo ako nam je za sreću potrebno malo. Ako ćemo biti sretni samo kada dohvatimo zvijezdu, tada je nemoguće biti sretan. Ako ćemo biti sretni ako dohvatimo tlo, uvijek imamo mogućnost za sreću. Nekad će tlo biti glatko i čisto, a nekad hrapavo i prljavo, ali svejedno je tlo. Sreću tražimo u malim stvarima jer ćemo je samo tako naći. Sreća je najljepše što nam se u životu događa, a ni ne shvaćamo koliko vrijedi.

***Matea Karačić, VIII. e***

Povodom predstojećih božićnih i novogodišnjih blagdana učenici naše škole su se potrudili svojim literarnim i likovnim radovima zaželjeti dobrodošlicu Božiću u naša srca, domove i škole.

Iako vrlo mladi, učenici su svjesni važnosti pomaganja i darivanja potrebitih te su se mnogi organizirali i skupili svoje priloge za one koje žele darovati, a kojima je pomoć potrebna.

Dočekajmo svi Božić u miru, slozi i zajedništvu i poravnajmo staze malom Isusu do naših srdaca.

Božić nam dolazi, Prijateljstvo je nešto bajno,

bor se kiti, prijateljstvo je nešto sjajno.

ispod njega će se,

darovi skriti. Uz prijatelja dobrog, ništa neostvarivo nije, prijatelj iskren, tvoju tajnu krije.

Božić sve je bliže,

svi ljudi trebaju, Prijateljstvo pravo, šarenih je boja,

da se zbliže. prijateljstvo pravo, to je radost moja.

Dani prolaze, ***Ana Pehar, V. c***

blagdani dolaze,

sreća, mir, nada, ljubav,

s Božićem polaze,

u moju kuću dolaze.

***Ivana Rozić, V. a***

U utorak, 27. siječnja 2015. godine u sportskoj dvorani naše škole izvodila se predstava ČUDNO ČUDO! Predstava je bila organizirana za učenike od prvoga do četvrtoga  razreda osnovne škole. Kroz mnoštvo zanimljivih mađioničarskih trikova i čudesnih priča, provlače se vrlo vrijedne poruke za svu djecu, a i odrasle. Ne kladi se jer sve ćeš u životu izgubiti, ne pij alkohol i ne puši cigarete, ne drogiraj se, živi život u radosti i znanju koje stječeš jer ti znanje nitko ne može oduzeti i sa znanjem možeš sve! Na kraju važna poruka gospodina Silvestra: POBIJEDI SVOG UČITELJA U ZNANJU!

Svake godine u veljači slavimo poseban dan. To je dan ljubavi. Valentinovo je oduvijek bio dan čarolije, dan kada sve ima poseban sjaj. Mirisne, crvene ruže, pronaći će svoje mjesto u rukama prekrasnih djevojaka. Tada je sve posebno i ima neki dublji smisao. Makar i običan cvijet od nekog voljenog, načinit će osmijeh na tvome licu koji ništa neće moći izbrisati. Tada ljubavi postaju snažnije, a ta čarolija pronalazi mjesto u srcima svih ljudi. To je jedan od najljepših dana jer se u ljudima bude osjećaji ljubavi i poštovanja koji su glavna obilježja tog savršenog dana.

***Gabrijela Rozić, VIII.***

Prva je ljubav sasvim mala,

o sebi ne zna da je šala.

O sebi samo zna da sluti,

kriju je kute i kaputi.

***Valentina Kordić, VI. a/9***

Maškare su svojim veseljem i šarenilom izmamile osmijehe na sva lica. Dan je protekao u ugodnom ozračju, a dio ugođaja i učeničkih kreativnosti nije nedostajalo. Djeca posebno vole ovaj veliki dan u godini kada mogu „poslati“ što god žele te se slobodno i kreativno zabavljati. U našoj školi bilo je vrlo veselo i razigrano.

Prigodom manifestacije Dani hrvatskog jezika koja se tradicionalno obilježava od 11. do 17. ožujka svake godine, u našoj školi održalo se Natjecanje u poznavanju hrvatskog jezika i književnosti za učenike VIII. razreda. Natjecanju je pristupilo 40 učenika, a najbolji uspjeh postigle su učenice Dragana Buntić i Ivana Sušac koje će predstavljati našu školu na Županijskom natjecanju koje će se održati 29. travnja u Mostaru.

Naše prve izgovorene riječi učinile su naše roditelje iznimno sretnim. Bili su toliko ponosni što je i njihovo dijete naučilo materinski jezik. Osjećali su radost, jer su znali da su uspjeli dalje prenijeti ostavštinu svojih predaka. Materinski jezik će uvijek biti naše najvrjednije blago, jer gdje god da jesmo, nikada nećemo zaboraviti ono što zauzima posebno mjesto u našim srcima. To blago trebamo znati čuvati, poput naših književnika koji su našem jeziku dali novo ruho i ostavili trajan utisak u našoj povijesti. Kroz vremena se mnogo toga mijenjalo, ali naš je jezik sve hrabro podnio. Prošao je prašnjav i trnovit put, ali na taj način je samo pokazao svoju snagu. Svakodnevno učeći nove pojmove, moje poštovanje prema jeziku, postaje sve veće, jer uistinu od svih čarolija, najljepša je čarolija materinskog jezika.

***Gabriela Rozić, VIII. a***

Iako po kalendaru još uvijek nije nastupilo proljeće, sva živa bića se ponašaju kao da je ono odavno zakoračilo u naš kraj. Zapravo, već početkom ožujka počela je ta proljetna čarolija. Ljudi su u ovo doba godine mnogo radišniji, počeli su obavljati svoje poslove s osmijehom na licu jer znaju da su otišli oni tmurni zimski dani. Raznorazne voćke su počele otvarati cvjetne latice, većinom bijele, ružičaste i crvenkaste. Travnjaci, livade i svakojake travnate površine, nisu više samo zelenih boja, već su se polako počeli probijati razni cvjetići na površinu da i njih obasja koja zraka sunca. Šume su opet pune raznih zvukova jer su se probudile i životinjice koje su spavale zimski san. Opet kroz grad možemo čuti cvrkut raznih ptica jer je i njih sunce pozvalo da se vrate u ovaj kraj. Možemo reći da se sve vratilo na staro da nema više onih tamnih dana, niti kiša. Kada se i pojavi neka kišica, ona je tu da osvježi biljke, životinje i ljude. Proljeće mi je drago godišnje doba jer se čitava priroda budi iz sna u kojem je bila cijelu zimu.

***Ana Soldo, VI. c***

Došlo nam je proljeće, Leptir izvodi svoj čarobni let,

cijela priroda radosno se kreće. a pčelica leti sa cvijeta na cvijet.

Cvijeće sada cvijeta, Takvo je uvijek šareno proljeće,

a maleni mrav ispod cvijeća šeta. puno veselja,radosti i sreće.

Nasmiješena djeca po livadi se igraju, ***Mija Barbarić, VI. a/9***

ptičice radosno proljetnu pjesmu pjevaju.

Osoba koja mi je uvijek bila najveća potpora je moja baka. Od dana kad sam se rodila, progovorila prve riječi i prohodala te do prvog dana nastave, ona je bila uz mene. Uvijek je pronalazila prave riječi koje bi me ohrabrile. Zbog nje sam učinila mnogo stvari koje su mi pomogle u životu pa sam tako i počela učiti engleski. Prije tri godine njen život se okrenuo naopačke. Naglo se razboljela te je oslijepila. Dani provedeni u bolnici izgledali su kao cijela vječnost. Tada sam se još više povezala sa svojom bakom. Shvatila sa da ne mogu živjeti bez svoje bake, koja mi uvijek pjeva, priča priče iz djetinjstva i što je najvažnije, shvatila sam da ne mogu bez bake koja me puno voli. Počela sam se svaku večer moliti za nju i napokon je baka izišla iz bolnice. Istina, ne može vidjeti ni hodati, al i dalje moj život čini potpunim. Ja vjerujem da će mojoj baki biti bolje i svako jutro ću se buditi s tom misli.

***Antea Kvesić, VII. c***

Za mene je Uskrs Najveći kršćanski blagdan nam stiže,

pravi luksuz. zeko već darove do njeg niže.

Uskrs je sreća, Već je pripremio košaru svoju,

i nema smeća! bira za brojna jaja boju.

Uskrs je moj san, Svi smo sretni i nasmiješeni,

želim ga svaki dan. srce kuca u mojoj obitelji i meni.

Za Uskrs imam jaje, Kolače pripremamo,

koje sreću daje. već sretne trenutke sanjamo.

 ***Helena Sušac, V. c*** Veselimo se i uživajmo**,**

zajedno Uskrs dočekajmo.

***Marija Raguž, VI. b***

Uskrs je pred vratima, Rukice su uprljane, od boja raznih,

čekamo ga satima. sve je puno kistova i tempera praznih.

Mali zeko svuda hoda, Odjednom, košara je puna jaja,

šarene pisanice sada su moda. bojali su Luka, Ante, Marija i Maja.

Mali zeko svuda šeta, Zeko mali zadovoljno gleda,

dječja lica njemu su meta. da uništi Uskrs, nikome neda.

Puna radosti i sreće, Sav ushićen pisanice drži,

Kada ih vidi, srce mu je odmah veće. Dok jutarnje sunce, marljivo prži.

Djeca po kući letaju, Majka u kuhinji ručak sprema,

ali roditeljima ne smetaju. od sunčanog Uskrsa,

Svi su složni, kad se jaja boje, ništa ljepšeg nema.

sva su lijepa, ali svatko hvali svoje.

***Ines Stojić, VII. a***

Svatko ima pravo na slobodu jer ona dolazi od Boga, a ne od čovjeka koji je nema pravo oduzeti. Sloboda je mogućnost svakog čovjeka da pokaže svoje razmišljanje i svoje djelovanje. Bez slobode čovjek bi bio ograničen i bez ikakvih prava na život. Nitko zapravo ne zna što u pravom smislu znači sloboda. Bez slobode, čovjek bi bio rob, pod nečijom vlašću. Postoji izreka „Najljepši snovi o slobodi sanjaju se u tamnici”. Protumačio bih ju kao da čovjek nije svjestan svoje slobode, sve dok ju ne izgubi. Dok ne shvati da mu ona čini dobro, te da mu daje pravo glasa i daje mu pravo živjeti, kako želi. Za one koji drugima oduzimaju slobodu, sami će je sebi oduzeti. Vjerujem, da je sloboda najveća ljepota.

Slobodan je onaj koji ne otima drugima slobodu i ne želi zlo drugome.

***Božan Soldo, VIII. e***

U životu se svatko od nas bar jednom nađe na raskrsnici. Kojim putem krenuti? Što odabrati? Koji je put ispravan? Naši životni putevi se često isprepliću. Svačija je slobodna volja i vodi nas ili na stranputice ili prema cilju. Mnogi od nas kreću krivim i reklo bi se lakšim putem.

Bježe od stvarnosti u svoj svijet samosažaljenja, u kojem su suputnici razni poroci. Njima treba pomoći, kako bi im se ukazalo na to što je dobro, a što loše. Mi nipošto ne možemo utjecati na njihovu odluku jer svatko je krojač svoje sudbine. Samo oni uporni, stižu do onog pravog puta, puta nade, spasa, utjehe i radosti. Mada je u današnje vrijeme teško do toga doći, jer svijet je surov i sebičan. Moramo biti svjesni i uporni, mnogo će nam se puta dogoditi da ispred nas stane prepreka, koju moramo prevladati ili ponekad zlo koje moramo svladati. Svačiji put do cilja je popraćen trnjem, ali nakon toga cvjetaju ruže.

***Jana Bulić, VII. c***

Mališani iz vrtića Čitluk u pratnji odgajateljica i ravnateljice vrtića posjetili su našu školu 16.4.2015. godine. Stručni suradnici i uprava škole dočekali su djecu iz vrtića te ih upoznali s radom knjižnice. Posjetili su i učenike petih razreda koji su zajedno s učiteljicom Anom Cvitanović pripremili prigodni kratki program. Djeca su, također, imala priliku posjetiti i ured pedagoga. Razgledali su i učeničke izložbe u holu naše škole, razgovarali i pjevali zajedno s našim učenicima. Naši učenici izrazili su im dobrodošlicu pjesmom u zboru. Susret s budućim učenicima naše škole je predivno obostrano iskustvo da bi se ostvario što kvalitetniji odnos između učenika i škole.

Na raskršću života moram sama odlučiti. Kojim putem krenuti? Što dalje činiti?

U mislima sam svugdje, ali zbilja mi neprestano pruža otpor i tjera da te misli pretvorim u djela. Neprestano se mučim pitanjem: „Gdje sad?” Znam da će me ono što sad odlučim dalje određivati, ali ja jednostavno kao da odbijam prihvatiti budućnost. Svi mi mladi jedva čekamo kada ćemo odrasti, no nitko zapravo ne zna kako je teško. Sudbina nam je svima ista, ali izbor i mišljenje pripada pojedincu. Kažu ljudi da se u vrijeme današnjice sve više spominje riječ jučer. Kao da je jučer bilo nešto bolje, nešto drugačije? Svako vrijeme ima svoja mučna razdoblja. A svatko svoju muku osjeća. Tu su i naši dragi roditelji koji nam svakog dana olakšavaju stvari i potiču nas na ono najbolje. Mi to, naravno, ponekad zanemarimo, ne znajući da će nam pomoći. Želim odabrati dobru školu, proširiti svoje znanje, naučiti od drugih i pustiti da drugi uče od mene. Ali pritom se ne želim mijenjati, barem ne nagore. Neću da moji dani proteknu, mračni u tihu lijući se rijeku, vječnosti. Želim postići ljubav, poniznost, krenuti pravim putem i završiti na savršenom cilju. Neka me ljudi pamte, ali ni po čemu drugom doli suštini, dobrim djelima, po tome i jesmo ljudi. Kuda koračam, hoću bacati snopove zlatne svjetlosti i svojom svjetlošću obasjati svakog pored sebe.

***Ivana Sušac, VIII. d***

Upis djece u prvi razred u Osnovnoj školi fra Didaka Buntića Čitluk i šest područnih škola: Krehin Gradac, Vionica, Biletić Polje, Služanj, Gradnići i Dobro Selo, trajao je od 20.4.2015. - 27.4.2015. godine. U školskoj 2015./2016. godini upisano je ukupno 96 učenika.

Sretno našim prvašićima!

Najdraži član moje obitelji je moja mama Ivana. Ona je jedna prekrasna i draga osoba u mom životu. Ima crnu kosu kao ugljen, plave oči poput mora. Ona voli raditi kućanske poslove, a ne voli vidjeti kuću u neredu. Ja svoju mamu volim zbog toga što je uvijek kraj mene kada mi treba pomoći. Uvijek je nasmijana i vesela. Njezino lice je kao jutarnja rosa, a usne poput crvenih trešanja. Trudi se biti dobra mama, meni i mojim sestrama. Nasmije nas kad smo tužne, a kada smo bolesne,uz nas bdije cijelu noć. I tata se za nas brine, ali mama je mama. Kada mi nešto nije jasno u školi, mama mi sve objasni. I kada dobijem lošu ocjenu, mama se ne ljuti jer uvijek govori da je svaka ocjena za đaka. U jutro, kada nas budi svojim glasom poput cvrkuta ptica, mi se spremamo za školu. S njom provodim mnogo vremena šetajući prirodom. Svu obitelj volim, ali mama je zauzela posebno mjesto u mom srcu. Uvijek ću je voljeti i zauvijek će biti najdraži član moje obitelji. Pouka mojoj mami je: „Mama, uvijek ćeš mi biti najdraža osoba na svijetu ”.

***Ana Marinčić, VII. a***

Danas, majko, tvoj je dan,

neka ti bude suncem obasjan.

Neka ti sreću rašire krila,

volim te, majčice mila.

Neka ti današnji dan,

bude u srcu poseban.

Ovaj dan dugo pamti,

neka te sreća zauvijek prati.

Hvala ti što si mi dala,

svu svoju dobrotu,

ostani zauvijek sa mnom u životu.

Smijati se nikad ne prekidaj,

danas je tvoj dan, UŽIVAJ!

***Ines Stojić, VII. a***

Fra Didakov uspjeh nije samo u tome što su mnoge tisuće nepismenih naučile čitati i pisati, nego više činjenica da se u Hercegovini u razdoblju od 1910. do 1917. godine dogodio veliki zaokret, pravo obraćenje i promjena u ljudima, od onih koji su bili ravnodušni prema prosvjeti, pa čak i njezini protivnici. Fra Didak je načinio pravi procvat u prosvjeti. U mnogim pojedincima zapalio je vatru, pokrenuo ih iz mrtvila i začahurenosti i učinio ih lučonošama prosvjete i napretka. Pokrenuvši Seljačke škole, fra Didak je pokrenuo narod u Hercegovini. Utemeljivši svoje škole na načelima da je svatko sposoban drugoga naučiti što sam zna i da treba biti aktivan, a ne ostati skrštenih ruku i čekati na druge, fra Didak je stvarao novi mentalitet u svome narodu. Umjesto da se u drugome pronalazi krivca za slabo stanje na raznim područjima života, fra Didak novim mentalitetom u samom narodu pronalazi energiju kojom počinje mijenjati stvari. Tako vraća dostojanstvo i daje odgovornost svomu malom čovjeku pa i onomu u najzabitnijim krajevima, podižući mu svijest o njegovoj sposobnosti da sam mijenja stvari na bolje.

***Uređivački odbor Iskri***

Živimo u doba napredne moderne tehnologije. Danas gotovo svaka osoba ima najnovije mobitele i internet. To je sve lijepo, ali mislim da se pretjeruje. Sve manje djece ide van na igru ili u šetnju. Ja sam, nažalost isto pomalo ovisan o mobitelu (nadam se manje od drugih), a često bih radije igrao nogomet. Mislim da bismo se svi trebali odvikavati toga, počevši odmah. Za početak bismo trebali manje vremena odvajati elektroničnim napravama, trebali bismo se više koncentrirati na školu i tjelovježbu. Mogli bismo početi više raditi i shvatiti ozbiljnije svoje dužnosti. Valjalo bi, umjesto slanja poruka mobitelom ili kompjuterom, prošetati do pošte i poslati pismo nekome. Ne smijemo se zatvarati u sebe i uvijek gledati u ekran. Trebali bismo pokrenuti akciju protiv tih ovisnosti te pokazati sebi i drugima da smo jedni drugima najveće bogatstvo, da ništa ne može zamijeniti čovjeka.

***Dobroslav Soldo, VII. d***

**Perunika,** odnosno iris, rod je biljka iz razreda jednosupnica koja pripada porodici Iridaceae. Vrijeme cvatnje je od svibnja do srpnja.

Iz valjkastog, puzavog i trajnog podanka rastu uski, uspravni i sabljasti listovi. Cvjetna stabljika naraste i do 1,50 m visoko i obično ima dva do tri cvijeta na krajevima cvjetne stabljike. Cvjetovi se sastoje iz 6 u 2 reda poredanih cvjetova i listova od kojih je vanjski svinut, a unutarnji uspravan. Cvjetni listovi su najčešće plave boje, pri dnu sa žutim ili bjelkastim mrljama i prevučeni ljubičastim žilicama.

Godine 2000. proglašena je hrvatskim nacionalnim cvijetom na prijedlog Hrvatske akademije znanosti i umjetnosti.

Naziv potječe od imena grčke božice duge, glasnice bogova Iride (grč.-duga), a naš naziv perunika dolazi od imena vrhovnog staroslavenskog boga gromovnika Peruna i njegove žene, boginje Perunike.

U Botaničkom vrtu, Prirodoslovno - matematičkog fakulteta u Zagrebu perunike čine najveću zbirku trajnica, od oko 150 različitih vrsta i sorti. Zbog nedostatka prostora, na parteru i oko jezera posađeno je tek nekoliko desetaka sorti ukrasnih perunika, većinom iz skupine tzv. bradatih perunika (Barbata Elatior). U Vrtu se uzgajaju i hrvatske endemične i rijetke vrste toga roda, npr. osim hrvatske perunike (Iris croatica), uzgaja se blijeda perunika Iris pseudopallida i jadranska perunika Iris adriatica.

**Sredozemna medvjedica** (lat. Monachus monachus), vjerojatno je najrjeđi perajar, ali i jedan od najugroženijih sisavaca na svijetu. Dio je porodice pravih tuljana (Phocidae). Rasprostranjena je ograničeno na Antlantiku, oko Madeire i Kanarskih otoka, a najviše uz obale i otoke Sredozemnog mora. U Jadranskom moru je poznata od najstarijih vremena pa su joj različiti narodi i autori nadjenuli i različita imena kao dalmatinska medvjedica, jadranska medvjedica, morski fratar, morski čovjek i Adriana.

Veličinom je vrlo sličan običnom tuljanu. Težina im može biti sve do 320 kg pri čemu su ženke nešto manje i lakše. Tijelo im je zbijeno i pokriveno kratkom dlakom, s gornje strane tamnosmeđom ili sivkastom, a s donje znatno svjetlijom, a može biti i potpuno bijela. Glava ima je okrugla, na kratkom i debelom vratu. Vretenasto tijelo s debelim potkožnim slojem masti je prilagođeno životu u moru. Prednji udovi su prilagođeni za kretanje u more, jer su prsti povezani plivajućom kožicom a nokti su zakržljali. Stražnji udovi su potisnuti uz tijelo i služe pri plivanju kao repne peraje. Sredozemna medvjedica hrani se ribama, rakovima i mekušcima koje hvata oštrim zubima. Oko usta ima dugačke osjetilne dlake. Vid im je slabo razvijen, ali imaju dobro razvijen sluh i njuh. Pretežno je noćna životinja. Prilikom zarona zatvara nosne i ušne otvore, a pod vodom može izdržati nekoliko minuta. Na kopnu se kreće teško i nespretno podupirući se prednjim udovima. Obitava u priobalnim vodama, u području pustih i nenaseljenih otoka. Na kopno izlazi radi odmora i parenja. Ovaj rod životinja koti se s oko 80 cm dužine, a kad odrastu, mogu doseći dužinu oko 2,40 m. Mladunci se kote u jesen, a u more ulaze u dobi od 2 tjedna. Majke ih doje do starosti, od oko 18 tjedana. Kote se zelenog krzna, često s mjestimičnim bijelim mrljama. Šare, odnosno oblik i mjesto ovih bijelih mrlja mogu se koristiti za raspoznavanje pojedinih jedinki. Spolno zreli postaju u dobi od 4 godine, a očekivani životni vijek im je više od 20 godina. Skotna ženka sredozemne medvjedice za koćenje i podizanje mladunaca traži nepristupačnu špilju s ulazom ispod morske razine, iako povijesni opisi govore, da su sve do 18. stoljeća u tu svrhu koristile i otvorene plaže. U 19. stoljeću bila je rasprostranjena po cijelom Jadranu, dok se u 20. znatno prorijedila. Prije ove epidemije, potpuno se oporavlja i narasla je na oko 150 jedinki. Iako je sredozemna medvjedica bila stanovnik Jadrana, zna se da je 1964. ubijen zadnji primjerak sredozemne medvjedice koji je živio u Hrvatskom dijelu Jadrana. Od 2003. godine raste broj viđenja (od okolice Biševa do okolice Opatije). Potvrde li se ova izvješća, postoji mogućnost da je usprkos uvriježenom mišljenju da je u Jadranu izumrla, nekoliko jedinki preživjelo i ta se populacija donekle obnavlja. U Hrvatskoj je strogo zaštićena vrsta. Udomaćeno, a ne znanstveno ime ove vrste u Hrvatskoj je „morski čovik”, „morski medvid”, „morski fratar”.

***Matea Karačić, VIII. e***

Zašto nas sasvim obično pitanje poput „Koju vrstu glazbe slušaš ” zna uznemiriti? Možda zato što duboko u sebi osjećamo da je naš glazbeni ukus zapravo uvid u bit onoga što jesmo. Uvijek smo sumnjali da postoji veza između glazbenog ukusa i osobnosti. Otkrilo se da o nečijoj osobnosti i nečijem načinu života možemo zaključiti i na osnovi glazbenog ukusa.

**Evo rezultata istraživanja:**

Rap/Hip-Hop : visoko samopoštovanje, ekstrovertiranost, nisu baš ekološki osviješteni

Heavy metal: nježni, nisko samopoštovanje, pomalo rezervirani, ali zadovoljni sobom

Indie rock: nisko samopoštovanje, kreativni, lijeni, tvrdoglavi

Elektronika/dance: društven, tvrdoglav, kreativan, uglavnom ekstrovertirani

Klasična glazba: visoko samopoštovanje, introvertirani, dobro zarađuju, ekološki osviješteni

Pop: visoko samopoštovanje, vrijedni, društveni, nisu kreativni, nervozni.

Zanimljivo je da nam glazbeni ukus može otkriti i druge stvari o nekome.

Smatramo da ako promatramo nečiju dob, spol, nacionalnost, pripadnost društvenom sloju, sve osim nečije osobnosti, možemo predvidjeti nečiji glazbeni ukus s 30 posto točnosti, kaže koautor ovog istraživanja Tomas Chamorro-Premužić, piše *Medical Daily*.

To potvrđuje i Northovo istraživanje koje je pokazalo da su osobe koje vole operu, jazz ili klasičnu glazbu u najvećem postotku osobe s boljim obrazovanjem i s većim primanjima od obožavatelja drugih glazbenih žanrova.

Naravno, sve te odgovore treba uzeti s rezervom, dodaje Chamorro – Premužić, jer mnogi koji su sudjelovali u ovom istraživanju (kao i u mnogim drugim psihološkim istraživanjima) nisu bili sasvim iskreni u svojim odgovorima. „Postoji razlika između glazbe za koju ljudi tvrde da je vole i onog što zapravo slušaju u stvarnom životu. To je zato što su ljudi svjesni da se određena glazba povezuje s određenim vrijednostima i osobnosti”, objasnio je on.

Unatoč strahovima mnogih roditelja, slušanje agresivne glazbe neće nikoga pretvoriti u agresivca. „Nemamo dokaza da glazbeni ukus može utjecati na osobnost. Jedino što znamo je da ljude koji slušaju agresivnu glazbu to na neko vrijeme oslobađa agresije, no na dulje staze ih čini zapravo sve agresivnijima”, smatra on.

Riječ moda nema neku posebnu oznaku, ali ipak mnogo ih zna što je to. Moda može služiti da se ljudi izraze odjećom kao umjetnošću te predstave svoj modni stil. Ove godine od mnogih sam čula da je ovogodišnja moda najljepša. Jednostavno kada uđete u trgovinu odjeće, ne možete se odlučiti što uzeti. Ove godine na odjeći kombiniraju se razne boje i uzorci. Odjeća je šivana od laganih materijala sa raznim dodacima. Čipka je bila uvijek u modi, ali ove godine ima je skoro u svakoj trgovini odjeće. Mnoge djevojke nose žuto na razne kombinacije. Moda je sama po sebi umjetnost i njome se možete predstaviti i pokazati u svom stilu. Svatko može naći odjeću u svom modnom stilu. Mislim da je baš zbog toga ove godine moda posebna.

***Barbara Čarapina, VIII. c***

Naša škola s ponosom nosi ime “oca Hercegovine” od 1990. godine i raznim skulpturama i slikama ukrašen je hol naše škole. Umjetničko djelo članova likovne sekcije VII. razreda (Manuel Andrašić, Filip Vrdoljak, Natali Barbarić, Jana Bulić, Leonora Maros, Ivana Milićević, Iva Smoljan, Brigita Mandarić i Iva Milićević) uz pomoć voditelja sekcije Ernesta Markote u još jednom primjeru ovjekovječili su lik fra Didaka Buntića.

***Civitas***

Civitas naše škole, na Županijskom natjecanju u Mostaru održanom 29.4.2015. godine, osvojio drugo mjesto s temom „Prehrana djece školske dobi“. Školu su predstavljali: Bernarda Buntić, Ivan Ostojić, Marijana Ostojić, Marija Primorac, Nedjeljko Šakota, Barbara Čarapina, Helena Erić, Matea Karačić, Filip Luka Gospić i Ivana Sušac.

Čestitke učenicima!

***Tehnička kultura***

Školsko natjecanje iz tehničke kulture održano je 17.3.2015. godine. Matej Božić, VII. c i Pero Pehar, VII. b ostvarili su najbolje rezultate u našoj školi. Pero Pehar osvojio je treće mjesto, a Matej Božić šesto mjesto na Županijskom natjecanju iz tehničke kulture.

Čestitamo učenicima!

***Hrvatski jezik***

Školsko natjecanje iz hrvatskog jezika održano je 6.3.2015. godine. Najbolji uspjeh postigle su učenice Dragana Buntić, VIII. d i Ivana Sušac, VIII. d. Na Županijskom natjecanju iz hrvatskog jezika Dragana Buntić osvojila je 4. mjesto, a Ivana Sušac 5. mjesto.

Čestitamo učenicama!

***Povijest***

Školsko natjecanje iz povijesti održano je 26.3.2015. godine. Učenici Zlatko Ćorić, VIII. c i Helena Erić, VIII. e predstavljali su našu školu na Županijskom natjecanju. Helena Erić osvojila je 8. mjesto, a Zlatko Ćorić 11. mjesto na Županijskom natjecanju iz povijesti. Čestitamo učenicima!

***Engleski jezik***

Školsko natjecanje iz engleskog jezika održano je 16.3.2015. godine. Učenice Antea Kvesić, VII. c i Jana Bulić, VII. c predstavljat će našu školu. Na Županijskom natjecanju iz engleskog jezika. Učenica Antea Kvesić osvojila je 7. mjesto, a Jana Bulić 10. mjesto.

Čestitamo učenicama!

***Krasnoslov***

Školsko natjecanje „ Krasnoslov“ održano je 25.3.2015. godine. Na Županijskom natjecanju „Krasnoslov“ našu školu predstavljao je učenik Ivo Pehar, IV.b s pjesmom „ Proljeće na stolu“ autora Šime Ešića.

Čestitamo učeniku!

***Recitator***

Školsko natjecanje recitatora održano je 27.3.2015. godine. Na Županijskom natjecanju recitatora našu školu predstavljao je učenik Maro Bulić, VI.a s pjesmom „ Kucaj! Govori! Gledaj!“ autora Krešimira Šege.

Čestitamo učeniku!

Predstavnica Vijeća učenika Ivana Buntić VIII. b napravila je intervju s učenicom Barbarom Krasić VIII. b koja je dobitnica mnogih medalja u karateu.

**Ivana:** Koliko dugo se baviš karateom?

***Barbara:*** Karateom se bavim skoro tri godine.

**Ivana:** Koliko puta tjedno treniraš?

***Barbara:*** Pet puta tjedno treniram karate.

**Ivana:** U kojoj kategoriji trenutno se natječeš?

***Barbara:*** Trenutno sam kadetkinja.

**Ivana:** Koju si medalju u posljednje vrijeme osvojila?

***Barbara:*** Osvojila sam zlatnu medalju na ekipnom prvenstvu Hrvatske.

**Ivana:** Koliko si medalja dosada osvojila?

***Barbara:*** Dosada sam osvojila oko 30 medalja na raznim natjecanjima.

**Ivana:** Jesi li posjetila neku stranu zemlju sa svojim klubom „ Brotnjo“ ?

***Barbara:*** Da, posjetila sam Austriju.

**Ivana:** Planiraš li se u budućnost baviti karateom?

***Barbara:*** Da.

**Ivana:** Želiš li nešto poručiti našim učenicima na kraju našeg intervjua?

***Barbara:*** Želim svima poručiti da je lijepo i zdravo baviti se bilo kojim sportom jer imamo prilike družiti se izvan škole sa svojim vršnjacima i putovati svijetom zahvaljujući sportskim natjecanjima.

**Ivana:** Hvala ti što si odvojila svoje vrijeme za ovaj intervju!

***Barbara:*** Hvala tebi!

Uđe učiteljica u razred i kaže: Pita učiteljica Pericu:

-Tko misli da je glup, neka ustane? -Kad se beru jabuke?

Nitko nije ustao prvih pet minuta, A on kao iz topa:

a onda odjednom ustane Ivica. -Kad susjed ode iz dvorišta!

Pita ga učiteljica :

-Zašto si ustao, Ivice? Kaže učiteljica Ivici:

-Pa da ne stojite sami. -Ivice,ne možeš spavati na satu!

-Mogu,ako vi budete malo tiši.

Pita učiteljica malu Ivu: Zakasnio Perica na nastavu,

-Koje je vrijeme ja se udajem? a učiteljica ga pita:

A iz zadnje klupe Ivica odgovara: -Perice, zašto si zakasnio?

-Krajnje! -Jer na tabli piše, uspori, škola!

Na satu matematike učiteljica pita Ivicu:

-Koliko je pet minus pet?

-Ne znam!

-Pa ako imaš pet šljiva i pet šljiva pojedeš, koliko ti ostane?

-Pa, pet koštica.

***Gabrijela Šakota, VI. a/9***